  Виталий Пронин Быгиысь Николай Несмелов но Жанна Ермолаева«Элькуновидение» вамыштӥз Шарканэ. «Гутровидение» ӵошатсконэз ас вылазы басьтӥзы порозъёс, «Факел» огазеяськонлэн кивалтӥсез, ужбергатӥсь Александр Софронов.Та ужрадэ ёросысьтымы ваньмыз 15 муниципал кылдытэтъёс пыриськизы. Артистъёслэсь быгатонлыкъёсэс дунъязы гурт поселениослэн йыръёссы. Гуртысь артистъёс асьсэды эркын шӧдӥзы бадӟым сцена вылын. Жюриын пукисьёслы но вормисьёсты бырйыны секыт йӧтӥз. Тужгес бадӟым кузьым - 10 сюрс манет - сётэмын Шаркан ёрос культура юртысь кырӟась воргоронъёслы Роман Чазовлы но Валерий Широбоковлы.Ужрадэ пыриськемъёс ваньзы дипломъёсын но синпель кузьымъёсын пусъемын. Кырӟасьёс пӧлын асьсэ кырӟанъёссэс быдэстӥсьёс но вал: Кельдыш школалэн кивалтӥсез Татьяна Хохрякова но солэн сузэрез - Зюзя муниципал кылдытэтысь Елена Ложкина. Еленалы нимысьтыз кузьым сётӥзы Ижысь вуэм куноос - «Элькуновидение» ӵошатсконэз радъяны юрттӥсьёс Роман Дементьев но Семён Семёнов. Нош залын пукисьёслы тужгес кельшем Глафира Пирожковалэн но Эмилия Вороновалэн кырӟамзы. Озьы ик шуныт кичабонъёсын пумитазы Ляльшурысь егит арганчиез Александр Ашихминэз, Зар-Вишурысь кырӟасез Инна Широбоковаез.Та ӝытэз туж быгатыса нуизы «Пороз мафи» группаысь пиос Дмитрий Софронов но Владимир Вахрушев. Озьы ик люкаськемъёсты шулдыртӥзы «Элькуновидение» ӵошатсконэ пыриськемъёс: Дэбесысь Антон Васильев но Глаз ёросысь Александр Леонтьев. Паймытӥзы на Можгаысь Марина Михайлова но Ижысь Зинаида Чупина. «Гуртовидение» ӵошатсконэ мыло-кыдо пыриськизы на Воткаысь но Шарканысь ужбергатӥсьёс. Яркыт ужрад кемалы вунонтэм кылёз. Гуртъёсысь кырзась-верасьёс азьланяз но бадӟым сцена вылэ мед люкаськылозы.Валентина Савельева Туспуктӥз Станислав Степанов Теги: гуртовидение Шаркан  